تقييم المطعم : جربت هالمطعم مرتين الشهر الي راح ، و تحديدا فرع خالد بن الوليد .
له إيجابيات وسلبيات :
- الخدمه حلوه صراحة وال waitress متعاونين و رايقين ونفسيتهم حلوه ، بالذات أول مره كان واحد مصري ممتاز ماشاءالله أحسن من الفلبيني في المره الثانيه ، كان اسمه جيفري على ما أعتقد . رايق بس المصري مرتب أكثر منه ، كان اسمه ابراهيم يمكن .

الأطباق الي جربتها :
- تكساس ستيك . . لذيذ ، ستيك لحم وحلقات بصل وبطاطا مهروسة الأفضل بين كل الأماكن الي جربتها ، لأنها مخلوطة بجبنة مو عذبة .
- ستيك لحم برضه مع خضار مشوية وبصل وفطر ، حبيته خصوصا اني احب البصل المحمر وصاير كأنه كراميل ، تحت الستيك في لحم مقدد مدخن .
- ناتشوز : عادية ، اذكر حق تشيليو ألذ .
- سلطة سيزر : حجمها جيد وطعمها برضه بس الدجاج فيها عادي ، مشابهة لسيزر سيزلر هاوس ، بالنسبة لي أفضل سلطة سيزر في Le ntore الي في سنتريا ، تتبيلة قطع الدجاج مميزة جدا .
- سلطة خضراء : عادية بس حجمها كبير مشبعة .
- براونيز : لذيذة من قلب ، فوقها ايس كريم .

الايجابيات :
- الخدمة سريعة
- الطعم جيد مالقيت فيه شي سيء
- الديكور حلو

السلبيات :
- غالي
- إزعاج لأنه زحمة دايم ويحبونه بنات المدارس والجامعات .
- مشكلتي مع اي مكان ، معتم شوي ، أحب الإضاءة القوية .

بس ودي ازوره مره ثالثه وأجرب البرغر عندهم .